钦定古今图书集成/历象汇编/岁功典/第092卷 > 满庭芳〈岁暮过西村王叔远〉明沈麖
## 钦定古今图书集成/历象汇编/岁功典/第092卷 > 满庭芳〈岁暮过西村王叔远〉明沈麖

岁暮偷闲，残冬访道，隔溪扶过危桥。痴情懒骨，傲俗
自逍遥。邨北邨南景况，完乡社、邻父招邀。真闲甚，开
门汲水，浅灌美人蕉。　客来，山犬吠，不通名姓，直入
书巢。笑吟吟握手，木榻相劳。绿净幽光窗几，知交者、
野牧渔樵。无今古，清谈一席，尔我共萧骚。

晋《卢谌诗》：“亹亹图象运，悠悠方仪廓。忽忽岁云暮，游
原采萧藿。”

宋鲍照诗：“幸值严冬暮，幽夜方未央。”

北周王褒诗：《严冬》。“柘落塞霜马骑肥。”
唐骆宾王诗：“绿竹寒天笋，红蕉腊月花。”

孟浩然诗：“梅花残腊月。”

韦应物诗：“犹惭腊月酒，更值早梅春。”

《岑参诗》：“向南风候暖，腊月见春晖。”

杜甫诗：“穷冬急风水，江山雪雾昏。”〈又〉姜侯设脍当严
冬，〈又〉《高唐暮冬》雪壮哉，旧瘴无复似尘埃。

《韩翃》诗：“一身千里寒芜上，单马重裘腊月中。”

皇甫冉诗：“对酒闲斋晚，开轩腊雪时。”

《韩愈》诗：“西来骑火照山红，夜宿桃林腊月中。”

杜牧诗：“携茶腊月游金碧，合有文章病茂陵。”

宋张咏诗：“捕麋煮角正严冬。”

《韩琦》诗：“一箭尚留终在腊，万花潜发欲惊春。”

杨万里诗：“将何功业过残冬。”〈又〉腊月潮州见桃李，元
来不作好春看。

明吴宽诗。“晏眠不觉过残冬。”

王韦诗：“好记流年收柏叶乍消残雪见梅枝。